Płótna cycawka

Płótna cycawka (Lamium  maculatum) je rostlina ze swójby cycawkowych rostlinow. Dalše serbske mjeno je blakata cycawka.

 Wopis 
Płótna cycawka je wjacelětna rostlina, kotraž docpěje wysokosć wot 50 cm (wot 15 hač do 60 cm). 

Stołpik je štyrihranity a njerozhałuzowany. 

 Łopjena 
Łopjena su stołpikate, přez křiž napřećostejne, wutrobojte-owalne, njeprawidłownje   zubate, docpěja dołhosć wot 8 cm. Łopjenowa šiška docpěje dołhosć wot 4 cm.

 Kćenja 
Wona kćěje wot septembra hač do oktobra, druhdy wot apryla hač do septembra. Kćenja su purpurčerwjene, docpěja dołhosć mjezy 20 a 30 mm, maja 2 hubce a sedźa po šesćoch hač po šěsnaćoch w rozporach hornich łopjenow. Keluch je šwižnje zwónčkoformowy a 5-nerwny. Króna docpěje dołhosć mjezy 2 a 3 cm. Krónowa rołka je horje zhibowana a ma runu purpurowu kosmičkowu rynčku. Delnja huba je 3-dźělena a běło a čerwjenje blakata, mjeztym hornja hubka ma formu helma.

Kćenja buchu wot insektow wopróšene. 

 Płody 
Płody buchu kaž pola druhich cycawkow wot mrowjow rozšěrjene.

 Stejnišćo 
Wona rosće w (łučinowych) lěsach, pod kerčinami, pod žiwych płotach, na lěsnych a pućowych kromach, na smjećowych městnach, w hrjebjach, w njerodźowych wobrostach.

 Rozšěrjenje 
Płótna cycawka je w nimale cyłej Europje, zapadnej a małej Aziji rozšěrjena.

 Nóžki 

 Žórła 
 GU Naturführer Blumen, ISBN 3-7742-1507-3, strona 136 
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, stronje 158-159 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 92 
 Kral, Jurij: Serbsko-němski słownik hornjołužiskeje rěče. Maćica serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Eksterne wotkazy 

Kategorija:Cycawkowe rostliny